KÚPNA ZMLUVA
na hnuteľnú vec, uzavretá podľa § 588 a nasl. zákona č. 40/1964 Zb. Občiansky zákonník v znení neskorších predpisov
Článok I
Zmluvné strany
Predávajúci:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „predávajúci“)
a
Kupujúci:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „kupujúci“)
(predávajúci a kupujúci ďalej spolu aj ako „zmluvné strany“)
Článok II
Predmet zmluvy
1.	Predávajúci je výlučným vlastníkom tejto hnuteľnej veci:
[opis veci]
(ďalej len „vec“).
2.	Predávajúci touto zmluvou predáva vec kupujúcemu a kupujúci vec kupuje, zaväzuje sa ju prevziať a zaplatiť za ňu dohodnutú kúpnu cenu.
3.	Predávajúci vyhlasuje, že je oprávnený s vecou nakladať, vec nie je zaťažená záložným právom ani iným právom tretej osoby a nie je predmetom súdneho, exekučného ani iného konania.
Článok III
Stav veci a zodpovednosť za vady
1.	[pri osobnom odovzdaní:] Kupujúci si vec pred podpisom tejto zmluvy prezrel a oboznámil sa s jej stavom.
2.	[pri doručení veci:] Kupujúci sa so stavom veci oboznámil z jej opisu a fotografií, ktoré mu predávajúci poskytol pred uzavretím tejto zmluvy.
3.	Predávajúci upozornil kupujúceho na tieto vady veci, o ktorých vie: [známe vady a opotrebenie veci]
4.	[ak cena zohľadňuje opísaný stav a vady:] Zmluvné strany pri určení kúpnej ceny zohľadnili stav veci a vady výslovne uvedené v tejto zmluve. Práva kupujúceho zo zodpovednosti za vady sa spravujú zákonom.
5.	[pri predaji so zodpovednosťou za neuvedené vady:] Ak dodatočne vyjde najavo vada, na ktorú predávajúci kupujúceho neupozornil, kupujúci má právo na primeranú zľavu z kúpnej ceny; ak vada robí vec neupotrebiteľnou, môže od zmluvy odstúpiť (§ 597 Občianskeho zákonníka). Kupujúci musí vadu vytknúť u predávajúceho bez zbytočného odkladu, najneskôr do 24 mesiacov od prevzatia veci (§ 599 Občianskeho zákonníka).
Článok IV
Kúpna cena a platobné podmienky
1.	Zmluvné strany sa dohodli na kúpnej cene veci vo výške [kúpna cena (€)] (slovom: [kúpna cena (€)]).
2.	[pri platbe v hotovosti:] Kupujúci zaplatil kúpnu cenu predávajúcemu v hotovosti pri podpise tejto zmluvy. Predávajúci podpisom tejto zmluvy potvrdzuje prevzatie celej kúpnej ceny.
3.	[pri platbe prevodom pred odovzdaním:] Kupujúci zaplatí kúpnu cenu bankovým prevodom na účet predávajúceho IBAN [IBAN predávajúceho] pred odovzdaním veci. Predávajúci odovzdá vec po pripísaní celej kúpnej ceny na svoj účet.
[pri platbe prevodom po odovzdaní:] 
4.	Kupujúci zaplatí kúpnu cenu bankovým prevodom na účet predávajúceho IBAN [IBAN predávajúceho] najneskôr do [počet dní na zaplatenie] dní odo dňa odovzdania veci. Kúpna cena je zaplatená dňom jej pripísania na účet predávajúceho.
5.	Ak kupujúci nezaplatí kúpnu cenu včas ani v dodatočnej primeranej lehote, ktorú mu predávajúci písomne poskytne, predávajúci má právo od tejto zmluvy odstúpiť (§ 517 ods. 1 Občianskeho zákonníka). Po odstúpení je kupujúci povinný vec bez zbytočného odkladu vrátiť.
Článok V
Odovzdanie veci a prechod vlastníctva
1.	[pri osobnom odovzdaní:] Predávajúci odovzdá vec kupujúcemu dňa [dátum odovzdania veci] na adrese [miesto odovzdania (adresa)].
2.	[pri doručení veci:] Predávajúci doručí vec kupujúcemu na adresu [adresa doručenia] najneskôr dňa [dátum odovzdania veci]. Náklady na doručenie znáša [predávajúci / kupujúci]. Zmluvné strany sa dohodli, že vec je odovzdaná až jej prevzatím kupujúcim; do tej doby nesie nebezpečenstvo poškodenia alebo straty veci predávajúci.
3.	O odovzdaní a prevzatí veci môžu zmluvné strany spísať odovzdávací protokol.
4.	[ak vlastníctvo prechádza prevzatím:] Kupujúci nadobúda vlastnícke právo k veci jej prevzatím (§ 133 ods. 1 Občianskeho zákonníka). Súčasne s vlastníckym právom prechádza na kupujúceho nebezpečenstvo náhodnej skazy a náhodného zhoršenia veci (§ 590 Občianskeho zákonníka).
5.	[ak si predávajúci vyhradzuje vlastníctvo do zaplatenia:] Zmluvné strany sa v súlade s § 601 Občianskeho zákonníka dohodli, že kupujúci nadobudne vlastnícke právo k veci až úplným zaplatením kúpnej ceny. Nebezpečenstvo náhodnej skazy a náhodného zhoršenia veci prechádza na kupujúceho odovzdaním veci.
Článok VI
Záverečné ustanovenia
1.	Táto zmluva nadobúda platnosť a účinnosť dňom jej podpisu oboma zmluvnými stranami.
2.	Právne vzťahy neupravené touto zmluvou sa riadia príslušnými ustanoveniami Občianskeho zákonníka.
3.	Zmluvu možno meniť len písomnými dodatkami podpísanými oboma zmluvnými stranami.
4.	Zmluva je vyhotovená v [počet rovnopisov] rovnopisoch, z ktorých každá zmluvná strana dostane aspoň jeden.
5.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju slobodne a vážne podpisujú.

	V ........................ dňa ................
..............................................
Predávajúci
[meno a priezvisko]
	V ........................ dňa ................
..............................................
Kupujúci
[meno a priezvisko]

